लखनऊ. राजधानी के ठाकुरगंज इलाके में छिपे संदिग्ध के एनकाउंटर का ऑपरेशन देर रात करीब 3 बजे समाप्त हो गया। संदिग्ध सैफुल्लाह को एटीएस की टीम ने मार गिराया। बताया जा रहा है कि मृतक के तार MP ट्रेन ब्लास्ट से जुड़े हो सकते हैं। पूरे ऑपरेशन को आईजी एटीएस असीम अरुण ने लीड किया। असीम का नाम ज्यादा सुर्खियों में नहीं रहा, लेकिन बता दें कि देश की सुरक्षा में असीम का बड़ा हाथ है। DainikBhaskar.com आपको असीम के बारे में बताने जा रहा है।
असीम ने बनाई थी देश में स्वाट टीम
- यूपी एटीएस के आईजी असीम अरुण एक इंस्टिट्यूशन बिल्डिंग ऑफिसर के रूप में जाने जाते हैं।
- साल 2009 में अलीगढ़ में बतौर एसएसपी तैनात रहे असीम ने सबसे पहले भारत में स्वाट टीम को बनाने का प्लान बनाया।
- SWAT का फुल फॉर्म है- स्पेशल वेपन्स एंड टैक्टिस। स्वाट टीम मेंबर्स को स्पेशल ट्रेनिंग दी जाती है।
- बता दें, दिल्ली में हुए कामनवेल्थ गेम्स में जिस स्वाट टीम ने सुरक्षा की कमान संभाली, उस टीम को अलीगढ़ की स्वाट टीम ने ही ट्रेनिंग दी थी।
- असीम अरुण ने कहा था- इन स्पेशली ट्रेंड पुलिस वालों (स्वाट) के लिए कमांडो शब्द का यूज नहीं किया जाएगा, क्योंकि कमांडो शब्द अब हर तरह के पुलिसकर्मियों के लिए प्रयोग होने लगा है। फिर चाहे वो VIP सिक्यूरिटी में हों या कहीं पर रेड मारने के लिए ट्रेंड किए गए हो।
- स्वाट के टर्न्ड फाइटर्स केवल हाई रिस्क ऑपरेशन के लिए तैयार किए गए हैं। इन्हें वीआईपी सिक्युरिटी में नहीं लगाया जाएगा। इन्हें कमांडो नहीं फाइटर्स कहा जाएगा।
क्या है स्वाट, कैसे करती है काम?
- स्वाट मुख्य रूप से शहर में होने वाली हाईरिस्क वाली वारदातों, जैसे- बंधक बनाए जाने जैसी स्थिति, अचानक गोलीबारी जैसी परिस्थितयों से निपटने के लिए बनाई गई है।
- ऐसी कंडीशन में टीम सब्जेक्ट कंट्रोल, गोली चलाते वक्त दोनों आंखें खुली रखना, टार्गेट की कमजोरी पहचानना, फायर आर्म टैक्टिस, डबल टैप (दो बार गोली मारना), कवर फायर और घायल साथियों को बचाना, मानवाधिकारों को ध्यान रखने का काम करती है।
कौन हैं असीम अरुण
- 3 अक्टूबर 1970 को यूपी के बदायूं में जन्म हुआ। 10वीं-12वीं की पढ़ाई लखनऊ के संत फ्रांसिस स्कूल से की। इसके बाद दिल्ली के संत स्टीफेन्स कॉलेज से बीएससी किया।
- अरुण 1994 बैच के IPS अफसर हैं।
- पूर्व पीएम मनमोहन सिंह की सुरक्षा के अंदरूनी घेरे की जिम्मेदारी संभाल चुके हैं।
- इन्होंने राष्ट्रीय सुरक्षा गार्ड, मानेसर से पुलिस कमांडो कोर्स किया है।
आगे की स्लाइड्स में देखें असीम अरुण और उनकी फैमिली की फोटोज...
hin_Deva hin_Deva bho_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva